Værirðu til í að lækka aðeins í sjónvarpinu, Moira?
Ég á von á áríðandi símtali.
Stevie sagði að þetta væri náunginn í víngerðinni.
Halló, þetta er Johnny Rose.
Halló?
Stevie? –Ég gaf honum samband.
Hver er þetta? –Herb Ertlinger.
Hvað sagðirðu?
Herb Ertlinger úr víngerðinni.
Hann er á eini sem brást við tilboðinu frá mér.
Halló?
Það er eitthvað að símunum hérna.
Biddu hana að senda símtalið inn til krakkanna.
Sendu það inn til krakkanna.
Það er þjóðráð.
Krakkar!
Svaraðu símanum, David.
Hann er með heyrnartólin og heyrir ekki í honum.
Svara þú þá símanum. –Já, allt í lagi. Halló?
Viltu vera svo væn að opna fyrir mér, Alexis?
Þetta er til mín.
Nei, því miður, þetta er ekki rétt herbergi.
Hann er í herbergi 6. –Opnaðu dyrnar, Alexis.
Ekkert mál. Bless.
Hann ætlar að hringja aftur og þá í rétt herbergi.
Nei!
Halló?
Getur maður fengið gáttaflökt ef maður sefur of lítið?
Ég hef nefnilega ekkert sofið síðan við komum hingað
og nú held ég að líkaminn sé að slökkva á sér.
Mér er óljúft að viðurkenna það en ég veit ekkert um gáttaflökt.
Ég er með svoleiðis. Púlsinn er mjög óreglulegur.
Ég hef margoft reynt að finna púlsinn í mér, David.
Ég finn aldrei neitt. Hafðu ekki áhyggjur af þessu.
En þetta er grafalvarlegt mál.
Hjartað hefur ekki getað hvílst í mjög langan tíma
og ónæmiskerfið er í ruglinu.
Mér hefur hvergi tekist að finna grænkál hérna.
Hvað ætlum við eiginlega að tala lengi um þig?
Ég held að ég sé að fá hjartaáfall. Það er það sem er að gerast.
Þú ert 34 ára, David. –Ég er eiginlega 29.
Þú lætur eins og dramadrottning.
Ég held að þú verðir mjög sakbitin þegar ég fell í dá
og þú verður að heimsækja mig á líknardeildina.
Ég ætla út að skokka. Ekki deyja fyrr en ég kem aftur.
Hvað ætlarðu að vera lengi? –Ég veit það ekki.
Hvenær heldurðu að þú hættir að láta svona?
Vertu ekki svona mikil tík. –Bless.
Þegar ég er í þessu ástandi.
Þetta er ávaxtavín og það eitt og sér er mjög spennandi.
Það sem ég er samt stoltastur af
er að við notum ekkert skordýraeitur við framleiðsluna.
Það er eitthvað í mínu.
Þetta er maríuhæna en hún er ósköp góð.
Fyrirgefðu.
Herb Ertlinger.
Þetta bragðast samt eins og eitthvað
sem maður ætti ekki að leggja sér til munns.
Þetta er ávaxtavín. Hefur einhver heyrt talað um það?
Það skiptir ekki máli því þetta snýst um viðskipti.
Ég ætla að láta þetta ganga.
En ræktunarlandið er við hliðina á landfyllingu, John.
Hann sagði að það væri fyrrverandi landfylling.
Afsakaðu þetta, ég hef ætlað mér að kaupa nýtt úðarakerfi.
Ég kom með þetta handa ykkur. Cabernet merlot petit grenache.
Hljómar afskaplega höfugt.
Ef þig vantar aðstoð við dreifinguna, Herb,
þekki ég fjölmarga á þessu svæði
eða ef þig vantar framkvæmdastjóra...
Ég þakka gott boð, Johnny,
en það er reyndar ekki þín hjálp sem ég sækist eftir.
Ég var að hugsa um þig, Moira.
Við vonuðumst til að þú værir tilbúin
til að gerast talskona ávaxtavína Herbs Ertlingers.
Nú skil ég ekki.
Við konan mín vorum svo miklir aðdáendur Sunrise Bay.
Það væri okkur heiður ef þú fengist til að leika í nokkrum auglýsingum
til að kynna vínið en aðeins ef þér finnst það gott.
Finnst það gott? Hvernig getur manni ekki fundist það gott?
Fyrir klukkutíma hélt ég að ég væri að fá hjartaáfall.
Ó, nei. –Ó, jú. Það er samt ekki málið.
Ó, hjúkk.
Samkvæmt Netinu er um að ræða blóðtappa í lungunum
og það er miklu verra.
Þú lítur samt vel út. –Þannig lít ég bara út.
Þú þarft að fara með mig á spítala eins og skot.
Eini spítalinn er í Elmdale.
Áttu við að það sé enginn læknir á þessu svæði?
Dettur fólk bara niður dautt hérna vegna vanrækslu?
Það er reyndar læknir hérna.
Farðu þá með mig til þessa læknis núna strax.
Ég sef ekkert. Ég held að hjartað í mér fái ekki nóg súrefni
því mér finnst ég vera að kafna. –Ég skil.
Ef þú ert að fá hjartaáfall erum við of langt frá næsta spítala
til að þú lifir nóttina af. –Hvað sagðirðu? –Bara grín.
Dragðu djúpt andann.
Fínt.
Hefurðu komið nálægt einhverjum úrgangi undanfarna daga?
Ég fer sko ekki... –Svarið er þá nei. –Já.
Góðu fréttirnar eru að ég held að þú þurfir ekki sjúkrabíl.
Það sem ég held að sé að þér, David,
er að þú ert að fá ofsakvíðakast. –Það er ekki...
Þau eru ekki raunveruleg. Þau eru leið hinna frægu
til að vekja enn meiri athygli á sjálfum sér.
Treystu mér, ég þekki marga sem eru frægir.
Ofsakvíðaköst eru mjög raunveruleg.
Hefurðu lent í einhverjum aðstæðum nýlega
sem geta hafa valdið þér stressi og kvíða?
Ég fór reyndar úr því að búa í 250 fermetra íbúð í Soho–hverfinu
í að deila mótelherbergi með systur minni.
Það er rosalegt. Þetta nægir.
Halló, ég heiti Moira Rose frá Herb.
Hæ, ég heiti Moira Rose frá Herb Ertlinger víngerðinni
og langar að bjóða ykkur að smakka á nýjustu afurðinni okkar.
Mjög ávaxtaríkt og bragðgott vín sem kallast ávaxtavín Herbs.
Ó, nei. Nei, nei, nei. Þetta var ekki gott.
Reykkennd tannínin fylla vínið höfugum plómuilmi.
Höfugum plómuilmi? Er honum alvara?
Hann er kannski ekki sérstaklega orðsnjall maður
en það má slafra þessu í sig.
Þú kallaðir þetta ólykt í vökvaformi í morgun.
Það er ekki alveg jafn mikil ólykt af hvítvíninu.
Hvað finnst þér um tuðruna?
Tveggja laga klósettpappír er sterkari.
Mér finnst ég finna fyrir neikvæðni, John.
Er það vegna þess að hann þáði ekki boð þitt?
Ertu að grínast? Ekki láta svona.
Ég hef ekki leitt hugann að þessum náunga síðan við komum hingað.
Ég ætlaði bara að gera honum greiða.
Ég kæri mig ekki um að hann skaði mannorð þitt.
Hefurðu lesið þetta? Líttu á.
Helstu kostirnir við ferskjumeðhöndlunina.
Hver notar svona orð?
Aðeins fáviti myndi gera það.
Þessi fáviti er fyrsti fávitinn
sem hefur boðið mér hlutverk í mjög langan tíma.
Hann má prísa sig sælan að fá þig.
Ef vel er að verki staðið gæti þessi auglýsing sem best orðið...
Kannski ekki endurkoma mín, því ég þori ekki að taka áhættu...
Það hefur enginn jafn mikið vit á viðskiptum og þú, John.
Ég er bara peningamaðurinn á bak við allt saman, elskan mín.
Það er reyndar ekki eins og ég sé með sjónvarpsauglýsingafyrirtæki
í handraðanum en ef þú vilt að ég hjálpi til
er ég alveg til í það.
Takk, John.
Ég skal gera það sem ég get. –Takk.
En þessi poki er alveg síðasta sort.
Oj, oj, oj.
Þú verður að opna augun til að hitta ofan í pokann.
Oj barasta.
Mætti ég spyrja þig að dálitlu?
Hvers vegna klæðirðu þig alltaf upp á fyrir þetta?
Það virðist ekki mjög skynsamlegt.
Naomi Campbell klæddist Dolce & Gabbana hátískuklæðnaði
þegar hún sinnti sinni samfélagsþjónustu.
Þótt hún hafi tínt vegahræ upp úr götunni
þurfti hún ekki að líta út eins og vegahræ.
Ég hef alltaf dáðst að hugrekki hennar.
Ég skildi ekki orð af því sem þú sagðir.
Það er líka gaman að skipta um föt af og til.
Þú ættir að íhuga að gera það við tækifæri.
Ég skipti um föt. Þau eru bara öll eins.
Einmitt. Núna fá þau í það minnsta þvott.
Komdu. Hlaupum.
Þetta er nú bara huggulegasta vistarvera.
Ég er reyndar enginn Valentino.
Ekki reyna að vera sniðugur. –Það gerist bara ósjálfrátt.
Þegar einhverjum tekst að koma öllum fötunum sínum
í eina litla tösku dettur manni ekki í hug
að sá hinn sami geti verið flinkur innanhússhönnuður.
Engar áhyggjur. Þau eru hrein.
Ég finn einmitt lyktina eftir að þú slóst þeim utan í steinana.
Hvað?
Það vill svo til að ég slæ þvottinum mínum utan í steina.
Þú ert furðufugl.
Hvers konar linsu eruð þið með?
Þetta er aðdráttarlinsa. –Aðdráttarlinsa. Það er gott.
Eruð þið líka með prímlinsu? Ætlið þið að nota prím? –Nei.
Þær eru aðallega notaðar í kvikmyndagerð.
Já, einmitt.
Hvað segið þið um birtuna? Haldið þið að þetta verði í lagi?
Ég bara veit það ekki.
Takst okkur að ljúka þessu í dag?
Oj, bara. –Uss.
Af hverju er svona dimmt hérna? Þetta er eins og nornabæli.
Uss, sagði ég. –Hvað er á seyði?
Ég er á öðrum degi ofsakvíðakasts og mér hefur ekki komið dúr á auga.
En þú veist að ofsakvíðaköst eru ekki raunveruleg.
Það er bara eitthvað sem fræga fólkið segist vera með.
Ég veit það alveg. Ég hélt þetta líka
en þetta er raunverulegt ástand og það er það sem er að hrjá mig.
Jæja þá.
Á meðan þú hefur verið í ofsakvíðakastinu þínu
lét ég plata mig til að mæta í jógatíma.
Ég hefði nú bara gott af því. –Ég ætla reyndar ekki að fara.
Það gæti hjálpað mér að slaka á og róa mig niður.
Ég var að enda við að segja að ég ætlaði ekki að fara, David.
Ég nenni varla að tala um þetta
en nú er röðin komin að mér að vera sjálfselskur.
Nei, David. –Jú.
Þú varst sjálfselskur síðast. –Nei.
Þegar við vorum í Dubai árið 2010
þurfti ég að sækja þig af blindu stefnumóti
sem hafði farið skelfilega úrskeiðis. Það var hroðalegt.
Nú er komið að mér og ég vil fara í jógatíma.
Þá það, ég skal láta mig hafa það en ég er alls ekki ánægð með þetta.
Farðu af rúminu mínu.
Ái, David. Þetta er vont.
Dragðu fyrir.
Sumir eru gjarnir á að ýkja allt, sérstaklega í bransanum okkar.
Ég er ekki eins viss.
Það töluðu margir um það á settinu.
Hann gerir fólkið stressað.
Mér er sama um það sem aðrir segja. Það er mantran mín í dag.
Þú lítur æðislega vel út.
Þarna er hún þá. –Hæ.
Þarna er sjónvarpsstjarnan mín. Sæl, elskan. –Hæ.
Ertu stressuð? –Nei, ég er fín.
Gott að heyra. Ekki vil ég að þú sért stressuð. –Nei.
Ætlarðu að vera í þessum fötum? –Já.
Þetta eru fötin sem við völdum saman.
Þau eru ekki eins flott svona í dagsbirtunni.
Johnny! –Ég segi bara svona.
Ef þú hefur önnur föt... –Það er ekkert annað í boði.
Í alvöru? –Einmitt.
Ég er samt ekki viss. –Ostabakki.
Heyrðu mig nú. Hver bað um þetta?
Ég bað um ost.
Ó, nei. Engan ost. Það er ekki góð hugmynd.
Hvað um melónuna? Pantaðirðu melónu?
Nei, það gerði ég ekki.
Látum okkur sjá. Þetta er voða lint.
Ættum við ekki að skila þessu?
Johnny. –Já, hvað?
Væri þér sama, Crystal? –Hæ, Crystal.
Ég þarf að tala við manninn minn. –Hæ.
Mig langar að stinga upp á nokkrum breytingum a handritinu.
Nei, John. Ekki fleiri breytingar.
Ég var að hugsa um það hvort það væri kannski betra ef þú...
Sæi um leikstjórnina? Trúðu mér, ég reyndi.
Það gekk ekki.
Nei. Færi heim.
Færi heim? –Já. –Af hverju?
Vegna þess að þú gerir mig stressaða.
Þú gerir alla stressaða í kringum þig.
Nei, elskan mín. Ég er bara að reyna að hjálpa.
Ég reyni bara að passa upp á þig. –Ég veit það, John.
Þú ert svo góður í að reyna.
Ég hringi í þig um leið og ég verð búin.
Crystal? –Já?
Auðvitað.
Það er best að ég fari bara heim.
Bless.
Gangi ykkur vel í tökunum.
Þú lítur vel út. –Nei, haltu áfram.
Ég held að ég geti þetta ekki. –Það eru mjög margir hérna.
Hæ. Þið komuð þá. Æðislegt.
Þetta er paratími. Finnið ykkur félaga.
Ég ætla sko ekki að koma við þig. –Ég ætla ekki að snerta þig.
David.
Komdu og vertu með mér. –Jocelyn.
Ég geri þetta yfirleitt með Roland en hann fékk sér burrito.
Það eru alls ekki góðar fréttir. –Það er ég viss um.
Þú getur verið með Mutt, Alexis.
Þú hefur gott af þessu. Slakaðu bara á. –Já.
Ted sagði mér frá taugaáfallinu.
Hverju þá? –Ég var á kaffihúsinu.
Hann nefndi engin nöfn en þegar hann sagði
að það hefði verið ákveðinn krúttmoli vissi ég það.
Þá byrjum við.
Mundu að brosa.
Út með ykkur, dömur.
Byrjið.
Halló, ég heiti Moira Rose.
Ef þið eruð jafn hrifin og ég af ávaxtavíni
ættuð þið að kynnast víngerðinni
sem bætir umhyggju og verksviti í hvern einasta klaka.
Æ, fyrirgefið mér þetta, ég ætlaði að segja glas en hugsaði um kassa.
Þetta var æðislegt. Ég er stórhrifinn.
Láttu okkur sjá aftur sömu orkuna. Við byrjum aftur.
Mundu eftir tönnunum.
Burt með ykkur, dömur. Við erum enn að taka upp.
Þegar þú ert tilbúin.
Bíðið aðeins. –Við byrjum.
Halló, ég heiti Moira Rose
og ef þið eruð jafn hrifin af brauðlínu og ég.
Hvað?
Þú sagðir brauðlína. –Það er fyndið.
Þetta er allt í lagi. Við byrjum upp á nýtt.
Við byrjum þegar þú ert tilbúin.
Halló, ég heiti Moina Rose og ef þið...
Aftur upp á nýtt. Við erum enn að taka upp.
Af hverju? –Þú sagðir Moina.
Þú gerðir það. –Ertu viss?
Já, það er samt í lagi. –Ég er tilbúin.
Burt með ykkur, dömur.
Endilega.
Þegar þú ert tilbúin. Við byrjum.
Nú byrjum við.
Byrja.
Takk fyrir farið, Thomas. –Ekkert að þakka, hr. Rose.
Við erum að tala við hana núna. Hvert fór hún?
Hún virðist hafa lokað sig inni á salerninu.
Hún segist ætla að hætta við allt saman nema og nú vitna ég orðrétt:
Helvítis tíkin drulli sér út úr hjólhýsinu.
Ég ætti kannski að koma aftur inn í bílinn? –Já, líklega.
Þið skuluð rúlla öxlunum aftur...
Þetta er bara tilfinningin um að vera ekki á réttum stað.
Eins og ég hafi... –Já.
Ég á bara erfitt með að sætta mig við skort á fegurð í bænum.
Ég hugsa ekki um annað og hef...
Þú hefur talað mikið og hugsað mikið um þetta.
Þetta er gott, David.
Hefurðu reynt kynlíf? –Hvað sagðirðu.
Þá steinsofna ég alltaf.
Þú ættir bara að stunda nógu mikið kynlíf.
Nú skuluð þið hjálpast að við að skjóta mjöðmunum
aftast í hlöðuna
og þið skuluð rúlla upphandleggsvöðvunum
upp og niður og skaka mjöðmunum til.
Eru allir að gera þetta? –Já.
Hvernig ertu í bakinu? –Bara góður.
Ég er reyndar frekar stífur en... –Já, það er satt.
Ég hef ekki tekið eftir því. Ég hef tekið eftir því.
Ég hef ekki tekið eftir því.
Hvernig gengur hjá ykkur? –Bara mjög vel.
Þetta er mjög krefjandi jógatími, Twyla. –Takk fyrir það.
Haltu við mjóbakið á Mutt til að veita honum stuðning.
Finndu nú fyrir innralærinu. Nú áttu að þrýsta því niður.
Ó, nei. Mutt átti að gera þetta sjálfur.
Guð minn góður. Mér þykir þetta mjög leitt.
Þetta er allt í lagi.
Fyrirgefðu.
Moira? Þetta er ég.
Hæ.
Er allt í lagi með þig? –Já.
Ég klúðraði þessu, Johnny. Ég klúðraði þessu alveg.
Hleyptu mér inn, elskan. –Ég veit ekki hvernig.
Það er hurðarhúnn þarna.
Nei, ég á við að ég viti ekki hvernig eigi að gera þetta.
Ég er alveg vonlaus.
Hvernig tókst þér að opna? –Ég kastaði skó í hurðina.
Þetta vín er skelfilegt. Gefðu mér annað glas.
Ég held að þú hafir kannski drukkið nóg vín, elskan mín.
Ég finn ekki fyrir tungunni í mér en veit samt
að hún er þarna fyrst ég er að tala.
Þú ættir bara að heyra það sem þau segja um þig, Moira.
Þú stendur þig svo vel. –Nei, John.
Ég klúðraði þessu. Ég klúðraði öllu.
Nei, þú gerðir það ekki. –Ég gerði það víst.
Nei, elskan mín. Það var ég sem klúðraði öllu.
Það er satt.
Af hverju klúðraðirðu öllu?
Við skulum ekki tala um mig núna.
Það sem skiptir máli er að þú standir á fætur
og drífir þig aftur af stað.
Ég get það ekki. Get það ekki.
Þú getur það alveg.
Manstu þegar þú lékst í Sunrise Bay?
Þú varst full þegar þú lékst í þriðju þáttaröðinni,
hálfri fjórðu þáttaröðinni og í lok þeirrar fimmtu.
Ég verð að trúa þér fyrst þú segir það.
Átti ég við áfengisvanda að stríða?
Málið er að þú getur þetta, Moira. Þú ert geislandi og tælandi.
Þú ert skærasta stjarnan í sögu sápuóperanna.
Það eina sem þú þarft að gera er að fara þarna út og skína skært.
Ég ætla að fara og negla þetta. –Fínt.
Nú dragið þið djúpt andann
og hugsið um það sem veldur ykkur hugarangri.
Þegar þið andið frá ykkur losið þið ykkur við það.
Pottrétturinn minn brann við.
Ég er mjög einmana.
Nú liggur annar aðilinn á gólfinu og hinn fer í hundastellingu
og leggur hendurnar á ökkla félaga síns.
Í skjóli fyrir veðri og vindum er lítil og tilgerðarlaus víngerð.
Þarna vaxa ávextir sem dekrað er við eins og þeir væru ungbörn.
Hæ. Ég heiti Moira Rose
og ef þið eruð jafn hrifin af ávaxtavíni og ég
munuð þið kunna vel að meta handbragðið og gæðin
sem víngerðarmaðurinn leggur í framleiðslu sína.
Hann nær fram dásamlegu melónubragði í chardonnay–vínið
og yndislegum ferskjuilmi í riesling–rioja vínið.
Komið og finnið hvað ávextir geta gert fyrir vínið þitt.
Þið munið eftir þeirri upplifun og þið munuð ekki gleyma nafninu.
Herb Erfling. Burt Herngeif.
Irv Herblinger. Bing Livehaanger.
Livelling. Burt Herkurn.
Ban–Bingoling Fucker.
Íslenskur texti: Berglind Anna Sigurðardóttir